Downloaded from YTS.MX
Official YIFY movies site: YTS.MX
Sosem szabad alábecsülni a hiedelmek hatalmát.
Vendából származom,
és ott a nép élteti a mítoszokat.
A tshivendában a tobzoskát khwarának hívjuk.
Az őseink úgy tartják,
hogy a tobzoska az égből szállt alá.
Megrezegteti a pikkelyeit, hogy mennydörgést idézzen elő.
A tobzoska hozza el nekünk az esőt.
Ha tobzoskát látunk,
akkor áldottak leszünk…
mert ez a teremtmény Isten ajándéka.
TOBZOSKA: KULU UTAZÁSA
JOHANNESBURG DÉL-AFRIKA
A Tobzoska előtt
olyan életszakaszban voltam…
TOBZOSKASÉTÁLTATÓ ÖNKÉNTES
…amikor kicsivel többre, jelentőségteljesebbre vágytam.
Van valami különleges a tobzoskában.
Megváltoztatta a világról alkotott képemet.
De még sosem láttam vadon élő példányt.
Csak amiket megmentettünk az illegális vadkereskedelemtől.
Így ismertem meg Gijimát is.
Ennek az egyedülálló emlősnek mind a nyolc faját…
TOBZOSKA ÖKOLÓGUS TSHWANE-I MŰSZAKI EGYETEM
…befogták a kínai gyógyászat számára.
Pikkelyüket 60 kereskedelemben kapható gyógyszer összetevőjeként használják.
Ha ilyen ütemben folytatódik az illegális kereskedelem,
a tobzoskák 20-30 éven belül kihalnak.
Ha fülünkbe jut, hogy az állatcsempészek
el akarnak adni egy tobzoskát, rajtaütést szervezünk.
Ray vevőként csalja lépre őket.
Álljatok készenlétben!
Indulás!
Most!
Felkelni!
Már egy hete náluk volt.
- Nagyon könnyű. - Kicsi.
Gijima még csak kölyök volt, elég kicsi.
Hihetetlen látni
és megtapasztalni, hogy mennyire ártatlan jószág.
Úgy védekezik, hogy összegömbölyödik.
Nem tud futni.
Nem tud harapni.
Szia, kölyök! Ne félj!
Olyan kis ártalmatlan.
Megmentettünk egy állatot, amit megöltek volna.
FELÜGYELŐ GAUTENGI KÖRNYEZETVÉDELMI OSZTÁLY
Tehát valójában jót cselekedtünk. Igen.
Régebben még durván felpörögtem egy rajtaütés után.
A tesztoszteron.
Most már traumaként élem meg.
Tudom, milyen szenvedésnek tették ki ezt az állatot.
Némelyik soha nem jut túl rajta, és elpusztul.
JOHANNESBURGI VADKÓRHÁZ
Sosem tudjuk, hogy milyen állapotban kerül hozzánk egy tobzoska.
Az orvvadászat szörnyű,
mert az állatot kiszakítják idilli környezetéből.
- Nem. A dátum. - Aha, a dátum.
Aztán rosszul bánnak vele, zajhatások, lárma éri.
REHABILITÁCIÓS SPECIALISTA AFRIKAI TOBZOSKA MUNKACSOPORT
Gijima nagyon kicsi volt.
Felháborító az egész,
mert ilyenkor még az anyja mellett lenne a helye.
TOBZOSKAOSZTÁLY TELEPHELYEN KÍVÜL
Minden tobzoskát kijelölt önkéntes gondoz.
Rendkívül érzékeny állat, mert magányosan él.
Szíven ütött, hogy mennyire rettegett.
Nem hagyod magad, igaz?
Gyere!
Felköthetem melletted a gatyámat.
Szörnyű traumák sorozatát élhette át.
Szegény kis állat vak rettegésben van.
Nyugi!
Semmi baj.
Semmi baj, kisöreg. Ne félj!
2007 óta azt hiszem, közel 100 tobzoskát engedtünk szabadon.
Eleinte néhány napig tartottuk itt őket,
folyadékot adtunk nekik, és a lehető leghamarabb szabadon engedtük.
Protokoll nélkül.
Most már teljesen másképp csináljuk, mert megtanultuk a leckét.
A kórház és szabadon engedés között tobzoskákat veszítettünk.
Nagy volt az ugrás.
Szükség volt egy olyan helyre, ahol a tobzoska újra önmaga lehetett,
hogy visszaszokjon a vadonba.
Megálmodtuk a tobzoskáriumot, és megfelelő helyet kerestünk hozzá.
LAPALALA VADREZERVÁTUM JOHANNESBURGTÓL 300 KM-RE ÉSZAKRA
A Lapalala kiváló rezervátum.
Vannak hegyek, mocsarak, füves puszták.
Sokféle hangyafaj fellelhető.
Ideális hely lehet a fiatal tobzoskák számára.
Úgy döntöttünk, hogy odaküldjük Gijimát,
Gareth pedig vele tart.
Természetesen rettegek a kudarctól.
Még soha nem kellett ennyire sebezhető jószágról gondoskodnom.
Jól van, tarts ki! Mindjárt ott leszünk.
A lehető legjobban akartam végezni a munkámat.
De Gijimával semmi sem volt egyszerű.
TOUCHSTONE TÁBOR LEENDŐ TOBZOSKÁRIUMI HELYSZÍN
Szia!
Jól van.
Nézd, ez itt az új otthonod!
Mostantól itt élsz.
Szia, kispajtás!
Na akarsz egyet sétálni?
Mehetünk?
Traumák sora érte,
ezért a munkánk nagy része
pszichológiai rehabilitációról szól.
1. NAP SÚLY: 3,3 KG
Gijima körülbelül három kiló volt.
GIJIMA MÁS NÉVEN KULU
El kell érnie a 6,5 kilogrammot, mielőtt elengedjük.
Indulhatunk?
Sokéves többszöri próbálkozás után határoztuk meg ezt a súlyt,
és a saját kárunkon tanultuk meg, ha egy tobzoska túl kicsi,
akkor nem marad életben.
Amikor először vittem ki a Lapalalában, csak menekült.
Hova mész?
Szélsebesen.
Ott egy kerítés.
Vigyázz, nekimész a kerítésnek!
Helikopterszülő lettem.
Nem tévesztettem szem elől.
Itt jön Gijima!
Ott megy Gijima!
Megmártózol? Igen?
Óvatosan!
Vigyázz magadra!
Nem kezdett el ösztönösen saját kuckót vagy élelmet keresni.
Úgy tűnik, inkább menekülőre fogta.
Nem érezte magát biztonságban a jelenlétemben.
Nagyon elszánt volt.
Nem ragaszkodó, nem játékos.
Legfőbb ösztöne a menekülés lett.
Tömpefarkú tobzoska, de még nem emelkedett teljesen két lábra.
Járás közben még sűrűn támaszkodik mellső mancsaira.
A tobzoskák 85 millió éve élnek a földön.
A dinoszauruszokkal együtt fejlődtek.
Hátsó lábain jár, mancsait felemelve, mint egy T-rex,
csak lépked.
Nincs még egy emlős, amit kemény pikkelyek borítanak,
ez már önmagában is teljesen egyedivé teszi.
Egy ősi állat, amit a kihalás veszélye fenyeget.
Igazán egyedülálló teremtmény.
Azért, mert annyira ritka.
A tobzoska nem tudja úgy kinyitni a száját, ahogy mi.
Egy kis lyukon keresztül dugja ki a nyelvét.
Tápláléka kizárólag hangyák és termeszek.
Semmi más.
Nagyon jó a hallása.
A látása viszont gyenge.
Szaglása a kutyáénál is kiválóbb.
Nincsenek hangszálai.
Nem csap zajt.
Főleg éjszakai állat.
Üregben alszik.
Észre sem venni, beleolvad a környezetébe.
Egyszerűen láthatatlan.
A nőstény évente egy kölyköt hoz a világra.
Szülői gondoskodása pedig példa nélküli.
Az anya hat-hét hónapig gondoskodik a kölykéről.
Amikor végül kijönnek az üregből,
a kicsi az anyja hátán utazik, megtanul szilárd táplálékot enni
és keresni.
Aztán a saját útját járja.
Az élet egy tobzoskával
roppant nyugodt.
Átszerveztem a napi rutinomat,
hogy hozzá igazodjak.
Egy átlagos napom arról szól, hogy 4:00-kor kelek,
utána pedig adminisztrálok, vállalkozást vezetek.
És természetesen várom a kaparászó hangot a dobozból.
Szia, kiskrapek!
Helló! Légy jó fiú!
Gyere szépen!
Gyere csak, kis barátom!
Egy tányér hangyát is tehetünk elé, akkor sem fog enni belőle.
De nagyot ásítottál! Gyere!
Csak akkor táplálkozik, ha leteszem a földre, és keres magának.
Oké. Máris leteszlek.
Tessék.
Itt jó lesz. Így ni, kisöreg!
Parancsolj!
Ha hangyákat keresünk, akkor nem árt az ismeretük.
Gijima vezetett be ebbe a világba…
a föld felszínén.
És alatta.
Osztoznak a föld alatti birodalmon.
Hatalmas boly.
Caswell hangyaorvos.
- Polyrhachis schistacea. - Igen.
Lenyűgözi a hangyák világa.
Szeretem a hangyákat, akárcsak a tobzoska.
A HANGYALABOR ALAPÍTÓJA KWAZULU-NATALI EGYETEM
A mirmekológia röviden a hangyák tudománya.
Nem tankönyvekből tanultam meg, hogyan működik a természet.
Venda kisfiúként a bozótost jártam.
Hatalmas kiterjedésű, élettel teli területek vannak.
Rengeteg állattal.
De a természetben eltöltött évek alatt
egyszer sem láttam tobzoskát.
Garethtel voltam, amikor először találkoztam tobzoskával.
Elképesztő volt.
Igazi mitikus állat.
Ránézésre mintha több állat keveréke lenne.
Valami csodálatos volt.
A Lapalalában jelenleg hosszú távú tanulmányt folytatok
a hangyák éghajlatváltozásra adott válaszáról.
Ott vannak. A kicsik.
Látom.
A hangyák társas lények, mint ahogy mi is azok vagyunk.
Mind egy családba tartoznak.
A királynő az alapítóanya.
Mindenki neki engedelmeskedik.
A dolgozók afféle terminátorok, amik parancsot követnek.
Minden, amit tesznek, a kolónia javát szolgálja.
Minden hangya, amit látunk, nőstény.
Mind testvérek.
Olyan, mintha beszélgetnének.
- Néha tisztálkodnak. - Egymást tisztítják?
Igen.
Főleg az idősebbeket látjuk,
mert a lárvák és a hímek a bolyban vannak.
Úgy tűnik, egy hangyakolóniában
minél idősebbek az egyedek, annál veszélyesebb munkát végeznek.
Amikor az orrát a földhöz tapasztja, táplálékot keres.
A hangyákat 30 centiméteres kemény talajon keresztül is kiszagolja.
Ezek a lárvák kellenek neki.
Mintha apró rizsszemek lennének.
Igen. Peték.
Igen.
Lakmározik.
Ez az ő csemegéje.
A hangyák totál pánikba estek.
Mintha egy hatalmas sárkány
csapna le rájuk.
A hangyák próbálják menteni az utódokat.
Felkapják,
és a lehető leggyorsabban elviszik a fenyegetés elől.
A hangyák nyelven csípik Gijimát,
és ő a karmai segítségével szabadul meg tőlük.
Néha pedig kis híján be is csomózza a nyelvét.
Most már evett.
Nem is keveset.
De még mindig szökni akar.
Nagy rajtam a nyomás,
mert sok múlik azon, hogy sikerül-e a szabadon engedése.
2 HÓNAP, 4 NAP SÚLY: 3,8 KG
Itt egy tobzoska-menedékhelyet szeretnénk létrehozni.
Ha valami történik vele,
a projekt nagy valószínűséggel nem valósul meg.
A területet elektromos kerítés veszi körül.
A legalsó kábel 20 centiméterre van a talajtól.
Ebben a magasságban,
ha egy két lábon járó tobzoska nekisétál, akkor a puha alhasát találja el.
Áramütést kap, és védekezésként összegömbölyödik.
És úgy marad,
míg el nem pusztul.
Az áramütéses pusztulási arány ezen a vidéken
hat-hétszer magasabb, mint a kereskedelem miatti.
Egy nap séta közben egy pillanat erejéig nem figyeltem.
Szerintem meglátta a lehetőséget.
A kerítés felé vette az irányt.
Hátraugrottam, hogy ellökjem a kerítéstől.
Majd az áram áthaladt rajtam, és megráztam.
Jaj!
Erősen remegni kezdett.
Semmi baj, oké?
Valahogy így…
Az a baj, hogy az áramütést nem a kerítéshez társította.
Azt hitte, én ráztam meg.
Jól van. Semmi baj! Én vagyok az, kisöreg.
Csak én vagyok.
Nyugodj meg! Ne félj!
Jól van.
Teret kellett adnom neki.
Szörnyű érzés volt.
Minden rendben, kishaver. Ne félj! Csak én vagyok.
Egyszerűen csalódtam magamban.
Egész életemben attól féltem, hogy nem vagyok elég jó.
Küszködtem a suliban. Hiperaktív voltam.
Nem tudtam egy helyben ülni.
Kamaszkoromban lázadó voltam.
Két-három különböző középiskolába jártam,
végül pedig lemorzsolódtam.
Úgy három évig pókerrel kerestem a kenyerem.
Buliztam.
Imádtam.
Aztán két legjobb barátom autóbalesetben életét vesztette.
Nagyon szíven ütött.
Nem találtam a helyemet.
Lassan kezdtem ráébredni,
hogy sosem leszek boldog,
ha nem keresek kiutat.
Szünidőben a szüleim Zimbabwébe küldtek,
hogy a vadonban játsszak.
Csak arra emlékszem, milyen mérhetetlen szabadságot éreztem,
amikor ott voltam.
Békés volt.
A vadvilággal akartam foglalkozni,
de Johannesburgban volt cégem.
Sajnos nem tudtam kedvemre kijárni a bozótosba.
Igen.
Ezért felvettem a kapcsolatot Rayjel,
aki elvitt a Johannesburgi Vadkórházba.
Ott láttam először tobzoskát.
Attól a pillanattól kezdve megváltozott az életem.
Mindennap megsétáltattam.
Olyan kis érző lény.
Mindig arra tanítottak, hogy ne beszéljek az érzéseimről.
De szerintem az a nagy különbség a tobzoska és az ember között,
hogy egy tobzoska előtt lehetek sebezhető.
Nem ítél el a gyengeségem miatt.
Látja az igazi énemet.
Olyannak lát, amilyen vagyok. Ilyen egyszerű.
A villanypásztoros incidens után sok időbe telt neki, mire megbocsátott.
Nézz körül a kertben…
2 HÓNAP, 25 NAP SÚLY: 4,3 KG
…addig én felhúzom a cipőmet. Oké?
Ne mássz át a kerítésen!
Mindjárt jövök.
Minden tobzoska más, akárcsak az ember.
Egyesek elvannak, és barátságosak mindenkivel.
Mások érzékenyek és visszahúzódóak.
Gijima nem tudott megnyugodni.
Zuluul a gijima azt jelenti, hogy futás.
Ha folyton így hívom, talán érti, hogy mit mondok neki.
A kulula azt jelenti, hogy lassan.
Így hát elkezdtem Kulunak hívni.
De nem hallgatott rá.
Kulu a maga feje után megy.
Oké.
Tegyelek le itt? Jó lesz itt?
Gyere, leteszlek!
Megpróbáltam határokat szabni neki.
Vannak olyan területek, amiket utak határolnak.
Nem szereti a határokat.
Nagyon ravasz.
Amikor meglát, megáll.
Aztán hirtelen nekiiramodik,
és megpróbál átkelni az úton, mielőtt észrevenném.
Azért eszel, mert hallottad, hogy jövök?
Vagy éppen szót fogadsz?
Rájött arra, hogy amíg eszik, nem veszem fel.
Ha eszik, akkor nem veszem fel.
Tehát ha sétál,
de látja, hogy elindulok felé, hogy felvegyem,
elkezd kaparászni, akár van ott táplálék, akár nincs.
Olyan, mint egy kisgyerek.
Irányítani kell a figyelmét.
Máskülönben azt hiszi, szabadon felfedezhet.
Ahhoz, hogy visszatérhessen a vadonba,
fel kell fedeznie az üregeket.
Vannak sündisznók, vaddisznók, varacskos disznók által vájt üregek.
Meg földimalacé.
És aztán a tobzoska átalakítja.
Néha, esténként besurran az üregekbe,
mert nyilván kint akar aludni.
Vagyis nekem meg kell próbálnom valahogy kiszedni.
Egek!
Csak ne legyen bent varacskos disznó!
Én ilyenkor mindig a kígyóktól tartok.
Pókok.
Figyelnem kell, nehogy hajnali egykor kijöjjön,
és hirtelen megszökjön.
Jesszus!
Beszorultam pár üregbe.
Nem egyszer jöttek, hogy kihúzzanak.
Jó, kiszabadítalak.
- Segíts a kezeddel! - Jó, lassan!
- Jól vagy? - Az ágnak nyomódtak a golyóim.
Istenem!
Tök jó, hogy bemászott,
de ez azt jelenti, hogy ma éjjel virrasztani fogok.
Mellette éjszakázom.
A lábamat az üreg bejáratához teszem,
mert ha elaludnék, érezném, ahogy átmászik rajtam.
4 HÓNAP, 3 NAP SÚLY: 5,2 KG
Idővel megtanultam bízni benne.
Képes voltam némi szabadságot adni neki.
Egy órára is magára hagyhatom,
és aztán a nyomkövetővel megkereshetem.
Valahányszor Kuluval sétálok, valami újat fedezek fel.
Amikor a tobzoska táplálkozik, nem pusztítja el az egész kolóniát.
Mértékkel eszik.
Nagyon bölcs állat.
Azt látjuk, hogy az egész földfelszín mozog és nyüzsög.
Elég durva.
Ez egy óriási anoplolepis custodiens hangyaboly.
Ezek a legagresszívebb, legdominánsabb, legfélelmetesebb hangyák.
Tudjuk, mi a legnagyobb ellenségük.
A tobzoska.
Ezek a hangyák bármit felfalnak.
Elbánnak egyes rovarokkal.
Még olyan kisemlősökkel is, mint a patkányok.
Madarakat, röpképtelen fiókákat is esznek.
A termeszvár körül
hatalmas a vadászterület a hangyák számára.
Amikor a tobzoska termeszeket eszik…
ezek a hangyák is jól járnak,
összegyűjtve a tobzoska által hátrahagyott maradékot.
A trinervitermes trinervoides katonák emelt fővel állnak készenlétben.
És ha egy hangya túl közel merészkedik hozzájuk,
ragadós méreganyagot bocsátanak ki.
Ez teljesen elriasztja a hangyákat.
Így a dolgozóknak rengeteg idejük marad a fészekbe húzni a lárvákat…
és gyorsan lezárni a járatot.
Hihetetlenül vágyik arra, hogy szabad legyen.
De ahhoz el kell érnie a 6,5 kilogrammot.
5 HÓNAP, 14 NAP SÚLY: 5,9 KG
Egy 6,5 kilogrammos tobzoska nagyon erős.
És össze tud gömbölyödni,
hogy védje magát a ragadozóktól.
Kulunak sokáig tartott,
mire biztonságban érezte magát a környezetben.
Kezdtem látni annak a jeleit, hogy jól érzi magát és megnyugodott.
Végbe ment benne egyfajta változás.
Elkezdett bízni bennem.
Igen, ez nagyon jó.
Ez az! Jólesik?
A tobzoskának nem túl jó a testhőszabályozása.
Na tessék!
Kint voltunk, és vizet öntöttem rá, hogy lehűtsem.
A hasadra. Így ni!
Elkezdett forogni,
és őrült módon a fa köré tekeredett.
Úgy ni!
Mit csinálsz?
Jó móka, kispajtás? Kellemes?
Sikerült lehűlni.
Néha, amikor játszik, a karom köré fonja a farkát.
Ez volt az első alkalom, amikor Kulu hagyta, hogy felemeljem,
és játékként használta a karomat.
Ha a farkánál fogva tartom, és megpördül, az tetszik neki.
Nemrég kezdett el megnyílni,
és megmutatni a játékos oldalát.
Igaz, szegény pára ember okozta borzalmakat élt át.
Tök jó, mi?
Még? Nem volt elég?
Az a bizalom, amit felém tanúsít, rendkívül megható.
Szeretnél még? Gyere akkor! Mire vársz?
Játékosan tanulja meg, hogyan védje meg magát.
Ehhez nagyon erős, edzett hasizomra van szükség.
Felülésekkel és hasprésekkel fejlesztette magát.
Meg húzódzkodással.
Hat hónapja vagyunk itt.
Nagyfiú!
Közel járunk a szabadsághoz.
Gyere ide szépen! Hadd lássam, ahogy ásítasz!
Akkor kész visszatérni a vadonba…
6 HÓNAP, 7 NAP SÚLY: 6,2 KG
…amikor nagyon nyugodt a viselkedése.
Szépen táplálkozik, és folyamatosan gyarapodik.
Ahol most vagyunk, az autóval körülbelül 45 percre van
attól a helytől, ahol el fogom engedni.
Az első meg is van, pajti.
Műholdas jeladóval látom majd a helyzetét a telefonomon.
Minden órában jön a jelzés, hogy merre jár.
Ne haragudj! Sajnálom.
De még így is túl nagy a kockázat.
Ha elengednénk egy felépült tobzoskát, első éjszaka elpusztulna.
Vesztettünk el tobzoskát méhészborz,
oroszlán, leopárd, hiéna, de még elefánt miatt is.
Minden tobzoskának szembe kell néznie a veszéllyel,
de előbb-utóbb Kulunak is vaddá kell válnia.
Ásítasz egyet?
Fáradt vagy, kishaver?
Igen?
Ahol elengedjük Kulut, az igazi tobzoskaparadicsom.
KULU ELENGEDÉSÉNEK HELYSZÍNE FŐ REZERVÁTUM
Temérdek mennyiségű
hangya és termesz van arrafelé.
Az én feladatom visszaszoktatni ebbe a környezetbe,
hogy a nap minden percében tudja, hol van.
Megismerkedik majd különböző szagokkal a területen,
és hogy hol leselkedik rá veszély.
Gyere ide!
Jól van.
Már mennél is?
Így ni! Tudod, hol vagy?
Az első három napban napi 3-4 kilométert gyalogolt.
Az óriási terület.
Motivált.
Jóllakik, amilyen gyorsan csak tud,
és megteszi a lehető legnagyobb távolságot.
Hova megyünk? Él itt egy leopárd.
Biztos itt akarsz lenni?
Intenzív volt az egész.
Maradj az árnyékban!
Legalább egy-két hetet kell eltöltenünk egy területen,
hogy alaposan felfedezhesse,
nem rohanhatunk mindennap új helyre.
Csak korlátozott mértékben tudom rávenni, hogy egyen.
Szép, mi?
Gyere!
Gyere! Még enned is kell.
Ez az! Ügyes vagy!
Állj!
Mozgást hallottam onnan.
Fenevad leselkedik a bokorból.
Ez a kis tisztás a leopárdok birodalma.
Éjszaka a vadon teljesen más.
Az oroszlán egészen más lesz sötétedés után.
És a leopárd is.
Leopárdot hallunk,
és hiénák sétálgatnak.
Ez elég világos figyelmeztetés.
Szegény! Teljesen kiborult.
Oké, pajti. Foglak.
Itt vagyok. Ne félj!
Oké, befelé!
Rengeteg kalóriát éget el.
Azt hiszem, az elmúlt egy hétben ma este nyomott a legkevesebbet,
tehát észrevehető a súlycsökkenés.
Fennáll annak a veszélye, hogy ez visszavet minket.
Több kalóriát használ fel, mint amennyit magához vesz.
Logikus. Emlékezz vissza, milyen volt kezdetben!
Folyton menekült, aztán idővel megnyugodott.
- Legyél vele türelmes! - Siethetne vele.
Csak várd ki, míg megnyugszik!
Nem, most rögtön megtehetné.
Amikor a józan ész csődöt mond,
nem marad más, mint hogy bízzunk az ösztöneinkben.
És hogy bízzunk a tobzoskában.
Mivel neki is nagyon erősek az ösztönei.
Első szabály: ne veszítsd el a tobzoskát!
Kicsit több teret akartam adni neki.
Csak hogy megnyugodjon.
De ordas nagy hiba volt megfeledkezni a nyomkövetőről.
Ha bizonyos területre ér,
és lejön a jeladója, akkor lehet, hogy sosem találom meg.
Aztán ott van a villanypásztor.
Biztos halált jelent.
Kulu egy óra alatt megtesz egy kilométert.
Srácok, vissza a kocsihoz!
Csak ideges leszek.
Indulás!
Nagy a felelősség.
Felelősnek érzi magát a csapatáért, ami mögötte áll,
de legfőképpen az állatért.
A műholdas nyomkövető nem kapcsolódik, így nem tudjuk pontosan bemérni,
hogy merre lehet, és nem találjuk meg.
Körbejártunk, és kerestük, de…
Mintha egy szellemet keresnék.
AFRIKAI TOBZOSKA MUNKACSOPORT
Most bukkant fel.
Oké, menjünk! Csak északabbra ment az útnak azon az oldalán. Nyomás!
Két és fél órája tűnt el.
Egy fa alatt találtuk meg, termeszeket evett.
És azt hiszem, abban a pillanatban,
úgy éreztem, hogy megy ez neki.
Nincs szüksége arra, hogy egy helikopterszülő vigyázzon rá.
A tövisbokornál. Nem.
Nem lehet mindent irányítani, de én szentül hiszem, hogy igen.
Viszont a valóság szembesít vele, hogy tévedek.
Helló, bajnok!
Halihó, bajnok! Hahó!
Mi a helyzet?
Egy kezemen meg tudom számolni, hányszor jött oda hozzám.
Szia, pajtás!
Helló!
Te jó ég!
Szia!
Istenem, kiskrapek!
Megmosdatsz?
Piszkos lettem? Igen?
Megnyugtatott, és azt üzente:
„Minden rendben lesz.”
Igen?
Ez elképesztő.
Köszönöm, kedves tőled.
Köszönöm, kishaver.
Nem is tudom.
Mintha búcsúzkodott volna.
KULU ELÉRTE A CÉLKÉNT KITŰZÖTT SÚLYT
Amikor a világegyetem létrejött,
a gyógyítók és az állatok kapcsolatban álltak.
A tobzoskának különleges helye volt.
Egy venda gyermek élete első három hónapjában nem hagyhatja el a házat.
Mielőtt kimenne, a biztonsága érdekében be kell oltatni.
A gyógyító fogja egy tobzoska pikkelyét,
és vízbe áztatja.
Ezt a vizet a gyermekre fröcsköli,
mint az esőt.
Ez alázatot és nyugalmat ébreszt a gyermekben…
hogy amikor a tobzoska mennydörgést idéz elő,
ne féljen.
Ez lesz az utolsó.
Az utolsó.
Ez lesz a legutolsó, kis barátom. Mit szólsz?
Egyrészt nagyon szeretném, ha szabad lenne.
Oké.
De másrészt meg arra gondolok, hogy mihez kezdek majd nélküle?
7 HÓNAP SÚLY: 6,64 KG
Velem lakik.
Öt méterre alszom tőle.
Hat hónapon keresztül napi 24 órában mellette voltam.
Milyen érzés lesz távol lenni tőle?
Oké, kishaver, megjöttünk. Kiszállás.
Itt vagyunk, bajnok.
Egyél, amennyi beléd fér, oké?
Ilyen éhes vagy? Egyél sokat a kedvemért, kisöreg.
Nagyon fokozatosan fogom elengedni.
Emberek nevelték fel.
Ez az! Ügyes vagy!
Születése óta több időt töltött velem,
mint a vadonban.
Elhagyatottnak fogja érezni magát?
Olyan mértékű stressznek lesz kitéve, hogy az immunrendszere látja kárát,
kullancsokkal lesz tele, nem akar enni, és éjszaka indul útnak?
Hova mész?
Sok minden sülhet el balul.
Aztán ott a villanypásztor.
Egyfajta elkerülhetetlen bestia.
Szia, kispajtás! Ez az otthonod?
Itt fogsz lakni, bajnok?
Csodálatos napunk van. Rengeteget evett, és még mindig bír,
ami hihetetlen.
Meglepően nyugodt.
Nem menekül.
Boldog. Érzem, hogy az.
Te boldog vagy?
Repesek az örömtől.
Ha valaki állatokkal dolgozik, nagyon nehéz megszakítani a köteléket.
De muszáj megtenni.
És ez rohadtul nehéz lesz.
Szia!
Egy fajt próbálunk megmenteni.
Egy ma már veszélyeztetett fajt.
Egy különleges, szinte mitikus lénnyel dolgozhattunk.
Ha belegondolunk, ez óriási felelősség.
Igen. Érzi.
Szemmel tartom, amíg csak engedi.
Szabadon engedése után 12 hónapig megfigyeljük a tobzoskát.
És napi szinten szükség van visszajelzésre.
Vadkamerával biztosított a szabadsága, de kémkedhetek utána.
Ebben az üregben
van egy hálószoba az emeleten.
Amikor bemegy, látni, ahogy felmászik az üregben.
Jó pár lakótársát láttuk már.
Hihetetlen világ veszi körül.
9 HÓNAP SÚLY: 7,83 KG
Legyőzhetetlen.
Így érzi most magát a tobzoska.
De a vadonban nehéz és veszélyes az élet.
És megtanulja, hogy nem legyőzhetetlen.
A tshivendában a tobzoska egy misztikus lény.
Igazi áldás látni egyet.
De ha egy csepp tobzoskavér hull a földre,
az természeti katasztrófát okoz.
Kulu nyolc hete volt szabad, amikor Johannesburgba mentem dolgozni.
Amíg távol voltam, felhívtak a rezervátumból,
hogy nem jött ki az üregéből.
A legrosszabb is megfordult a fejemben.
Éreztem, hogy bajban van.
Attól féltem a legjobban, hogy egy foltos hiéna kapta el.
Eszembe sem jutott, hogy beomolhatott az ürege,
egészen a hatodik napig.
Azon a reggelen a szorongásom egyre nőtt,
és elég rossz idegállapotba kerültem.
- Szia! - Jó reggelt!
Valami baj van. Hat napja nem látták Kulut.
Végiggondoltam minden eshetőséget.
Istenem, nem is tudom, mit higgyek…
Nem tudok mit mondani, csak menj oda egy ásóval!
Jó, rendben.
Tegnap értem oda.
Beállítottam a vadkamerát.
Semmi baj! Csak én vagyok.
És ásni kezdtem.
Az járt a fejemben, hogy most ásom ki a tetemét.
Óriási űrt éreztem.
Két órán keresztül ástam.
A hátam kezdte megadni magát.
Végül beláttam, hogy egyedül nem megy,
így riasztottam az orvvadászat-ellenes egységet.
Egyre csak ástunk.
Négy-öt órába telt.
Kiástunk egy medencét.
Végül találtunk egy üreges részt.
Ott meg voltam győződve róla,
hogy valószínűleg már nem él.
A tetemét ásom ki.
Oké, fiúk, le a fényeket!
Jól vagy? Nem esett bajod, kisöreg?
Minden rendben?
És rám nézett.
Nem esett bajod?
Magamhoz öleltem, hogy hála isten, életben van.
Jól vagy, kishaver? Minden rendben?
Nem esett bajod? Megsérültél?
Megsérültél?
Minden oké?
Jól vagy?
Mit csináltál odabent?
Megvizsgáltam. Bámultam.
Teljesen sokkos állapotba került a történtek meg a zajok miatt.
Oké, mintha egy kicsit gyenge lenne.
Semmi baj, itt vagyok, pajtás. Minden rendben. Ne félj!
Rendbe jössz, ígérem.
Minden oké? Jól vagy?
Álmos vagy?
Jól vagy, kiskrapek?
A mindenit! Nem esett bajod?
Nézd csak! Én vagyok az.
Én vagyok, kis barátom.
Biztos, hogy jól vagy?
Minden rendben lesz. Jól rám ijesztettél.
Gyerünk! Gyere szépen!
Menjünk innen! Semmi baj, gyere szépen!
Sétálsz a kedvemért?
Tudsz járni?
Látni akartam, hogy legyengült-e.
És lassan sétálni kezdett.
Talált egy hangyabolyt, és beleásta magát.
Mohón enni kezdett.
Éhezett a kiskrapek.
Micsoda tortúra!
Fel sem merült bennem, hogy csapdába eshet egy üregben,
és amiatt kell majd aggódnom.
2 HÉTTEL KÉSŐBB
Jól van, nagylány. Nyugi!
Láttad Kulut nagytestű emlősökkel kapcsolatba lépni?
Igen, és az az érdekes, hogy követi őket.
- Mert a trágyájukban hempereg. - Értem.
Beborítja magát vele.
Ha egy oroszlán orrszarvútrágyát érez,
nem áll lesben, hogy szag alapján levadássza.
Igen, sok állat alkalmaz álcázást.
Szia, kishaver!
Lemérlek, aztán békén is hagylak.
Na gyere szépen!
Gyere!
Gyere ide! Gyorsan lemérlek. Gyere! Gyorsak leszünk. Hát helló!
Ne már! Tudom, hogy szabad vagy. Nem akarsz kézben lenni.
Ezt felhúzom. Így ni!
Ne mozogj! Kész is.
9 HÓNAP, 12 NAP SÚLY: 8,1 KG
Nagyon nyugodt vagy, igaz?
Jól viselkedtél?
Jó fiú voltál? Tele a pocak? Remek!
Teljesen nyugodt.
Milyen lassan mozog, igaz?
Nem így.
Igen.
Úgy tűnik, nyugat felé tart a völgybe.
Az embereknek kötelességük megvédeni a körülöttük élő állatokat.
A tudósok feladata, hogy megpróbálják összeegyeztetni a tudományt
az emberek felfogásával.
Itt ez a varázslatos állat,
amely esőt idéz elő.
Mindenki esőre vágyik.
Az ember és a környezet
harmonikus együttéléséről szóló mítosz az, ami védelmet biztosít.
Ezek a történetek nemzedékről nemzedékre szálltak,
de mi arra neveljük az új generációt, hogy mindent annak lássanak, ami.
Nem érdekli őket, hogy az emberek miben hittek.
Akár ötvözzük a tudományt a hagyományos módszerekkel,
akár nem,
a középpontban az áll, hogy meg kell védenünk a környezetet.
Mit tett az ember a Kuluhoz hasonlókkal?
Ha egy olyan különleges élőlény, mint a tobzoska, kihal,
az azt jelképezi, ahogy mindennel bánunk.
Pokoli volt,
mint egy hosszú utazás.
Teljesen megváltozott.
Olyan nyugodt.
Érzi, hogy végre mindent úgy csinálhat,
ahogy ő akarja, a saját feltételei szerint mindenféle nyomás nélkül.
12 HÓNAP, 4 NAP SÚLY: 8,6 KG
Továbbra is gyarapszik.
Most már feltérképezte az egész területet.
Sűrű növényzettel borított területre költözött a folyóparton.
Mintha megtalálta volna ennek a hatalmas vadonnak a legvadabb zugát,
és úgy döntött, hogy ott marad.
Talán egy nőstényt keres.
Az a tény, hogy körbejár,
és mindenhol otthagyja a szagát,
azt jelenti, hogy készen áll a párzásra.
És tudjuk, hogy más tobzoskák is vannak a környéken.
Most már többet élt
a vadonban, mint fogságban.
Mintha törlesztettük volna az adósságot.
Az utolsó két alkalommal, amikor meglátogattam,
igyekezett elbújni előlem.
A földre hasalva próbált beleolvadni a környezetébe.
Úgy tűnik, ez az utolsó lépés, hogy visszatérhessen a vadonba.
Itt az ideje elengedni.
1 ÉV, 7 HÓNAP UTOLSÓ SÚLYMÉRÉS: 9,52 KG
Bizonyos értelemben talán nem is kellett volna látnunk.
Ha soha többé nem látják,
az azt jelenti, hogy szabadon éli az életét.
EGY ÉV MEGFIGYELÉS UTÁN GARETH LEVETTE KULU NYOMKÖVETŐJÉT,
ÍGY MÁR NEM TUDJA SZEMMEL TARTANI.
85 MILLIÓ ÉV UTÁN A FÖLDÖN
KULU ÉS FAJTÁRSAI MÁR A LEGKERESETTEBB VADÁLLATOK
AZ ILLEGÁLIS KERESKEDELEMBEN.
A TOBZOSKAKERESKEDELMET
A HAGYOMÁNYOS ORVOSLÁS IPAROSÍTÁSA TÁPLÁLTA,
DE A JOGI VÉDELEM MELLETT
A TERMÉSZETVÉDELMI ERŐFESZÍTÉSEK IS FOKOZÓDNAK.
KULU SIKERES SZABADON ENGEDÉSE ÓTA
AZ AFRIKAI TOBZOSKA MUNKACSOPORT
MEGALAPÍTOTTA A TOBZOSKA REHABILITÁCIÓS KÖZPONTOT,
A TOBZOSKÁRIUMOT.
GARETH ÉS RAY A LAPALALÁVAL EGYÜTTMŰKÖDVE
MÓDOSÍTOTT VILLANYPÁSZTOROKON DOLGOZIK,
AMIKKEL TOBZOSKÁKAT MENTHETNEK SZERTE DÉL-AFRIKÁBAN.
NEM VALÓSZÍNŰ, HOGY KULUT EMBER MÉG EGYSZER LÁTNI FOGJA.
A feliratot fordította: Juhász Ildikó